Diari Oficial de la Generalitat Valenciana


Sumari del DOGV 1064, del 15-05-1989 (1989/801005)

DECRET 58/1989, de 2 de maig, del Consell de la Generalitat Valenciana, pel qual s'accepta la cessió de la propietat, a títol gratuït, d'un immoble situat a Ontinyent, partida del Llombo o Racó de Sta. Bàrbara, realitzada per l'Ajuntament d'Ontinyent.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/02/58/dof/vci/html**

### Dades del document

Número de DOGV
:   1064

Data del DOGV
:   15-05-1989

Secció del DOGV
:   DISPOSICIONS GENERALS

Número del document
:   1989/801005


Data del document
:   02-05-1989

Organisme emissor
:   Conselleria d'Economia i Hisenda

Tipus de document
:   Decret

Decret 58/1989, de 2 de mayo , del Consell de la Generalitat Valenciana, pel qual s'accepta la cessió a títol gratuït, d'un immoble situat a Ontinyent, partida del Llombo o Rincón de Sta Bàrbara, realitzada per l'Ajuntament d'Ontinyent.  
L?Ajuntament d'Ontinyent, en sessió plenària realitzada el dia 9 de febrer de 1989, acordà la cessió gratuïta a la Generalitat Valenciana d'un immoble situat en la partida del Llombo o Racó de Santa Bàrbara d'Ontinyent, del qual és propietari l'Ajuntament esmentat.  
Aquesta cessió la realitza amb la finalitat determinant que s'hi construesca un centre de Formació Professional Ocupacional.  
A petició del Conseller de Treball i Seguretat Social, s'iniciaren els tràmits legals oportuns per a l'acceptació i formalització de la cessió gratuïta de l?immoble realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió celebrada el dia 2 de maig de 1989,  
DECRETE:  
Article primer  
S'accepta la cessió a títol gratuït, realitzada per l?Ajuntament d'Ontinyent, de l'immoble següent:  
Finca situada en el terme d'Ontinyent, partida del Llombo o Racó de Santa Bàrbara, que té una superfície de quatre mil cinc-cents noranta-dos metres vuitanta-cinc decímetres quadrats.  
Confronta: nord, amb terres de la Sra. Mercedes Ferri Gandia i del Sr. Francisco Enguix Calatayud; sud, resta de la finca matriu; est, sèquia; i oest, carretera comarcal 3316 de Villena a l'Alcúdia de Crespins.  
La finca és inscrita, juntament amb la finca de 5.000 m2 acceptada mitjançant el Decret 175/1988, de 15 de novembre, del Consell de la Generalitat Valenciana, al tom 474, llibre 254 d'Ontinyent, foli 26, finca 4.852, inscripció l?. La descripció és la següent:  
Noranta-cinc àrees, noranta-dues centiàrees i vuitanta-cinc decímetres quadrats, de terra d'horta amb aigua de reg antic, en sis bancals, oliveres i cereals, en terme d'Ontinyent, partida del Llombo o Racó de Santa Bàrbara. Confronta: nord, amb terres de la Sra. Mercedes Ferri Gandia i del Sr. Francisco Enguix Calatayud; sud, terres del Sr. Luis Soriano Vidal; est, sèquia; i oest, carretera de Bocairent.  
Amb aquest Decret es completa l'acceptació de la totalitat de la finca de 9.592'85 m2 sobre la qual es pretén construir el centre de Formació Professional Ocupacional.  
Article segon  
Aquesta cessió gratuïta de l?immoble esmentat comporta per part de la Generalitat Valenciana, el compromís de construir-hi un centre de Formació Professional Ocupacional, en un termini màxim de cinc anys i mantenir-ne la destinació durant els trenta anys següents.  
Article tercer  
La Conselleria de Treball i Seguretat Social realitzarà els tràmits necessaris a fi d'obtenir les autoritzacions i llicències necessàries per a la construcció del centre esmentat, en atenció a la qualificació del terreny objecte de cessió.  
Article quart  
La propietat de l'immoble haurà d'incorporar-se a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 2 de maig de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI